Document ID: 31991R1742

ΚΑΝΟΝΙΣΜΟΣ ( ΕΟΚ ) αριθ . 1742/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για τον καθορισμό της τιμής βάσης και του κατευθυντηρίου επιπέδου καθώς και για τον κατά εποχή καθορισμό της τιμής βάσης και του κατευθυντηρίου επιπέδου, στον τομέα του προβείου κρέατος, για την περίοδο εμπορίας 1992
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1741/91 ( 2 ), και ιδίως το άρθρο 3 παράγραφοι 1 και 2,
την πρόταση της Επιτροπής ( 3 ),
τη γνώμη του Ευρωπαϊκού Κοινοβουλίου (4 ),
τη γνώμη της Οικονομικής και Κοινωνικής Επιτροπής ( 5 ),
Εκτιμώντας :
ότι η τιμή βάσης πρέπει να καθορισθεί σύμφωνα με τα κριτήρια που καθορίζονται στο άρθρο 3 παράγραφος 2 του κανονισμού ( ΕΟΚ ) αριθ . 3013/89 -
ότι, κατά τον καθορισμό της τιμή βάσης για τα σφάγια προβατοειδών, πρέπει να λαμβάνονται υπόψη οι στόχοι της κοινής γεωργικής πολιτικής - ότι η κοινή γεωργική πολιτική έχει ιδίως ως στόχους να εξασφαλίζει στο γεωργικό πληθυσμό δίκαιο βιοτικό επίπεδο, να εγγυάται την ασφάλεια του εφοδιασμού και να εξασφαλίζει λογικές τιμές στον καταναλωτή - ότι τα στοιχεία αυτά οδηγούν στον καθορισμό της τιμής της περιόδου 1992 στο επίπεδο που προβλέπει ο παρών κανονισμός -
ότι πρέπει να καθορισθούν τα εβδομαδιαία εποχιακά ποσά που εφαρμόζονται στην τιμή βάσης με βάση την εμπειρία που αποκτήθηκε κατά την περίοδο 1990 -
ότι το άρθρο 24 του κανονισμού ( ΕΟΚ ) αριθ . 3013/89 αναφέρει ότι το Ηνωμένο Βασίλειο μπορεί να χορηγήσει, στη Μεγάλη Βρετανία, πριμοδότηση για τη σφαγή προβατοειδών, εφόσον οι τιμές που διαπιστώνονται στις αντιπροσωπευτικές αγορές της περιοχής αυτής, είναι χαμηλότερες ενός κατευθυντηρίου επιπέδου που αντιστοιχεί στο 85 % της τιμής βάσης - ότι το κατευθυντήριο επίπεδο έχει εποχιακό χαρακτήρα όπως και η τιμή βάσης - ότι ενδείκνυται, συνεπώς, ο κατά εποχή καθορισμός του κατευθυντηρίου επιπέδου, για την περίοδο 1992,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Για την περίοδο εμπορίας 1992 στον τομέα του προβείου κρέατος, η τιμή βάσης καθορίζεται σε 422,95 Ecu/100 kg βάρους σφαγίου .
Άρθρο 2
Η τιμή βάσης που αναφέρεται στο άρθρο 1 και το κατευθυντήριο επίπεδο που αναφέρεται στο άρθρο 24 του κανονισμού (ΕΟΚ ) αριθ . 3013/89 καθορίζονται εποχιακά σύμφωνα με τον πίνακα που περιλαμβάνεται στο παράρτημα του παρόντος κανονισμού .
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την αρχή της περιόδου εμπορίας 1992 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 2
17